open-index/open-wikipedia-markdown huggingface dataset:
Santiano

**Santiano** is en düütsche Band  ut den Flensborger Ruum, de Musikgenres as  traditschonelle Volksleder, Slager, Irish Folk un Seemannsleder mischt. De Bandnaam leit sück vun den Shanty *Santiano* af, ok bekannt as *O Santianna (All on the Plains of Mexico)*, de de franzöösch Singer Hugues Aufray 1961 to en Hit maakt harr. 

## Liddmaaten
De Grupp besteiht ut Hans-Timm „Timmsen“ Hinrichsen (Gesang, Gitarr, Bass, Slatüüch), Axel Stosberg (Gesang, Mundharmonika, Perkussion), Björn Both (Gesang, Gitarr, Bass, Didgeridoo), Andreas Fahnert (Gesang, Gitarr) un Peter David „Pete“ Sage (Vigelien, Mandoline, Gesang, Akkordeon, Bouzouki, Perkussion, Tin Whistle). Hans-Timm Hinrichsen sien Loopbahn fung in de 1990er Johren in de Bluesband *Jack McTiger and the new Deal* an. Dornah hett he mit Formatschonen as *Timmsen und sien Lüüd* un *Timmsen und Lui* eenige CDs rutbroch. Axel Stosberg (* 1967) is ok Schauspeler un all över Johren Liddmaat vun dat Ohnsorg-Theater. Björn Both (* 1965 in Husum) hett tovör mit de Grupp *Late September Dogs* all söben Platten rutbrocht, speel denn mit en Grupp mit Naam *Windwanderer* und af 2011 solo ünner de Naam "Sangit". Andreas Fahnert (wurrd ok *Fannert* schreven) harr en eegen Band mit Naam *Rockwork*, hett aber ok Filmmusiken schreven, so to'n Bispeel för Werner-Filme. Pete Sage hett as Begleitmusiker all mit Achim Reichel, Mike Oldfield un Westernhagen speelt.

## Geschichte

De Idee to Santiano stammt vun Hartmut Krech, en in Flensborg ansässigen Musikproduzenten un Inhebber vun dat Label Elephant Music. An’ 3. Februar 2012 keem bi We Love Music, en Kooperatschonslabel vun Universal Music un ProSiebenSat.1 Media, da eerste Album vun de Band mit den Titel *Bis ans Ende der Welt* herut. Dat keem up Platz 1 vun de düütsch Albumcharts. In dat glieker Johr hett de Grupp denn ok en Tournee dör mehrere Städer in den düütschsprakigen Ruum maakt. Ünner annern sünd se dorbi ok bi dat Wacken Open Air uptreeden. In’ November 2012 kemm denn en Dokumentatschoon vun hör Tournee as Live-CD/DVD herut.

2013 kreeg de Grupp den Echo (Musikpries) in de Kategorie „Volkstümliche Musik“. Santiano is as Vörband to de Tour „Das Sommer-Event 2013“ vun Helene Fischer uptreeden un is van November 2013 bi April 2014 up eegen Tournee dör Düütschland. An’ 13. März 2014 sünd se bi de düütsch Vörentscheeden to den Eurovision Song Contest, *[[Unser Song für Dänemark]]*, antreeden, aber in’t Halffinale utscheeden.

## Diskografie
### Studioalben

## Utteknungen
* 2013: Echo in de Kategorie Volkstümliche Musik
* 2013: *[[Mein Star des Jahres]]* in de Kategorie Erfolgreichstes Album des Jahres
## Kiek ook bi
* List vun plattdüütschen Singers un Musikgruppen
## Weblenken

* Offiziell Websteed
* SHZ.de –  „Santiano“ Seemanns-Pop frisch von der Förde

## Enkeld Nahwiesen
Krim

De **Krim** (Krim-Tatarsch: *Qırım*, Ukrainsch: Крим - *Krym*, Russ’sch: Крым - *Krym*) is en Halfinsel in de Swarte See un de See vun Asow. Se is bi 27.999 km² groot. In dat Johr 2001 hefft dor 2.413.228 Inwahners leevt. Up de Krim liggt de Autonome Republiek vun de Krim mit Simferopol as Hööftstadt. De wichtigste Habenstadt is Sewastopol an de Swarte See. Se höört nich to de Krimrepubliek mit to. Bekannt is ok de Badeoort Jalta. Annere wichtige Städer sünd Feodossja, Kertsch, Bachtschisaraj un Hursuf. Na Meenung vun de internatschonale Gemeen höört de Krim na de Ukraine to, man vun den 16. März 2014 af an steiht de Halfinsel de facto unner Russland siene Verwaltung. De beiden Länner laat ehren Anspruch up de Krim gegensiedig nich gellen. 

## Geographie
De Krim is in'n Noordwesten dör de Landeng vun Perekop verbunnen mit de Ukraine. De Straten vun Kertsch trennt de Halfinsel in'n Osten vun Russland sien Fastland. De Krim besteiht to'n groten Deel ut Steppe. In'n Süden reckt sik de Krimbargen hooch bit to 1.545 m. In Süüdosten vun düsse Barge liggt de Küstenstreek mit en mediterraansch Klima. Düsse Gemarken sünd bekannt vunwegen ehren Wien un ehre Badeöörd, dormank Jalta. Bi dat ööstliche Schiereiland vun Kertsch fangt de bi 100 km lange Nehrung vun Arabat an. Dat is en sandig Halfeiland, wat de See vun Asow vun den Syvasch scheden deit, wat en Brackwater-Laguun is. 

## Wie sik de Inwahners tohopen sett
Na den lesten Zensus ut de Ukraine vun 2001 harrn in de Krimrepubliek un Sewastopol alltohopen 2.413.228 Inwahners leevt. Dor mank weern:

* Russen 1.240.400 (60,1%)
* Ukrainers 576.600 (23,9%)
* Krimtataren 245.200 (10,2%)
* Wittrussen 35.000 (1,5%)
* Tataren 13.500 (0,5%)
* Annere 3,8%

De Spraak de up de Krim meist snackt warrt, is Russ’sch, wat ok as Lingua franca bruukt warrt.

## Belege
Stanislawa Stanislawowna Komarowa

**Stanislawa Stanislawowna Komarowa** (russisch: Станислава Станиславовна Комарова; * 12. Juni 1986 in Moskau) is en russisch Swemmsportlerin. 

Över 200 m Rügg hett se bi de Swemmeuropameesterschapen 2002 un 2004 jeweils den Titel wunnen. 2002 wurr se ok över de 100-m-Distanz Europameesterin. Buterdem wunn se achter Kirsty Coventry över de glieker Streck bi de Olympisch Spelen 2004 in Athen de Sülvermedaille noch vör de beid Bronzemedaillenwinnerinnen Antje Buschschulte ut Düütschland un Reiko Nakamura ut Japan.

## Weblenken
* Stanislawa Stanislawowna Komarowa up Swimrankings.net
* Stanislawa Stanislawowna Komarowa up Sports-Reference.com (engelsch)
Stefano Pirazzi

**Stefano Pirazzi** (* 11. März 1987) is en italieensch Radrennfohrer.

Stefano Pirazzi wunn 2007 mit de Natschonalmannschap bi den Giro delle Regione een Deelstreck. Later kunn he bi de Volta Ciclista Internacional a Lleida sogor twee Deelstrecken för sück entscheeden. In de Saison 2008 wurr Pirazzi eenmal tweet bi en Deelstreck vun den Giro della Valle d'Aosta Mont Blanc. As Bargspezialist wunn he 2012 de Bargwertung bi Tirreno–Adriatico un 2013 bi den Giro d’Italia. 

## Wat he schafft hett
;2007
* een Deelstreck Giro delle Regione
* twee Deelstrecken Volta a Lleida

;2009
* Gara Ciclistica Montappone

;2012
* Sieger Bargwertung Tirreno-Adriatico
;2013
* Sieger Bargwertung Giro d'Italia

## Teams
* 2010 Colnago-CSF Inox 
* 2011 Colnago-CSF Inox 
* 2012 Colnago-CSF Inox
* 2013 Bardiani Valvole-CSF Inox
* 2014 Bardiani-CSF

## Weblenken
* Stefano Pirazzi in de Datenbank vun Radsportseiten.net
George Ezra

**George Ezra** (* 6. Juni 1993; eegentlich *George Ezra Barnett*) is en engelsch  Singer-Songwriter ut Bristol.

## Biografie
George Ezra is in Hertford upwussen, bevör he nah Bristol trucken is. He hett dat *Brighton Institute of Modern Music* besöcht, wo he as Johrgangsbest  afslooten hett. Mit 18 Johren fung sien Musikkarriere an. Ofschons he noch temelk jung is hett he en ruuch Stimm un en riep bluesigen Stil. Sien bi *[[BBC]] Introducing* in dat Fröhjohr 2012 hochlaaden Leed *Angry Hill* wurr vun de BBC Bristol utwählt un speelt. In dat Johr drup is he bi dat Glastonbury-Festival uptreden. Sien eerste EP *Did You Hear the Rain?* hett Ezra in’ November 2013 rutbrocht. De Song *Budapest* dorut keem in de Top 75 vun de britisch Charts. In de BBC-Prognose Sound of 2014, de den Dörbröök vun den Künstler in dat folgen Johr vörherseggt, wurr he up Platz fief sett. Anfang 2014 gung Ezra up Tour dör England un Europa u is dorbi ok in Düütschland un de Swiez uptreden. Ansluutend kunn sück *Budapest* ok in anner Länner in de Charts platzeeren. In' März kunn sück *Budapest* in de düütschsprakig Länner in de Charts platzeeren un steeg bit Enn' April in de Top Ten. In Öösterriek keem dat Leed sogor up Platz 1.

## Diskografie
**Alben**
* Did You Hear the Rain? (EP, 2013)
* Cassy O' (EP, 2014)

**Leeder**
* Angry Hill (2012)
* Budapest (2013)
* Cassy O' (2014)
* Did You Hear the Rain? (2014)

## Enkeld Nahwiesen


## Weblenken
* Offiziell Websteed (engelsch)
* Soundcloud-Siet
* George Ezra bi Allmusic (engelsch)
Menawa

**Menawa** weer en Hööftling vun de Böveren Muskogee (Upper Creek) un Führer vun de Rootstöcke in' Krieg 1813/14. Andrew Jackson hett hüm in de Slacht an' Horseshoe Bend dwungen. Menawa wurr vun söben Kugeln drapen un för dood hollen; doch he hett dat schafft, sück vun dat Slachtfeld to schleepen. He wurr weer gesund, muss aber kapituleeren un sien Land un sien Besitzdömer upgeven. Ofschons he sück de Umsiedlung standhaft weddersetten dee, wurr he mit sien Stamm 1836 in dat hüdige Oklahoma verbrocht.

## Weblenken
Wiktor Iwanowitsch Pazajew

**Wiktor Iwanowitsch Pazajew** (russ. Виктор Иванович Пацаев, wetenschaplich Transliteratschoon *Viktor Ivanovič Pacaev*; * 19. Juni 1933 in Aktjubinsk, Kasachstan; † 30. Juni 1971) weer en sowjeetsch Kosmonaut, de an de Sojus-11-Mission deelnommen hett un dör en unverwacht Druckaffall in de Kabien to Dood keem. 

## Leven
As Pazajew acht Johr olt weer, hett he all sien Vader bi de Verteidigung vun Moskau in' Tweeten Weltkrieg verloren. He hett dat Industrieinstitut in Pensa besöcht un wurr nah sien Afsluss 1955 dat *zentrale floogwetenschplich Observatorium* (ЦАО) in Moskau towiest, wo he an de Entwicklung vun meteorologisch insett Raketen mitarbeit hett. 1958 wessel he an dat  Experimental-Konstruktschonsbüro OKB-1, dat sück mit de Entwicklung vun Prototypen för de Weltruumtechnik befaaten dee. 

## Ruumfohrertätigkeit
Siet 1968 nehm Pazajew as nichtmilitärisch Spezialist an dat Vörbereitensprogramm för Kosmonauten deel. In' April 1971 hörr he to dat Ünnerstüttensteam vun de Sojus-10-Mission un in' Juni 1971 weer he de Ingenieur an Bord vun de Forschensmission Sojus 11, de 23 Daag un 18 Stünn düer. De beid anner Liddmaaten weern Kommandant Georgi Timofejewitsch Dobrowolski un Testingenieur Wladislaw Nikolajewitsch Wolkow. 

Nah en normalen Wedderinträe in de Eerdatmosphäre wurr de Landekapsel apen maakt un de Crew dood upfunnen. As Doodsoorsaak wurr en apen Ventil faststellt, dör dat de Kapselatmosphäär entwieken kunn, wat to'n Dood dör Sticken vun de Besatten führt harr. An een vun Pazajew sien Hann'n wurr faststellt, dat de besehrt weer, wat mögelkerwies entstahn is, as he versöcht hett, dat Ventil vun Hand to sluuten, bevör he dat Bewusstween verlor. 

De Urnen vun de dree Besattenlidmaaten vun Sojus 11 wurrn an de Kremlmüer in Moskau bisett. Pazajew kreeg postum de Utteknung Held der Sowjetunion. Later hett man noch en Maandkrater, en Forschensschipp (Kosmonawt Wiktor Pazajew) vun de so nömmt *Kosmischen Flotte* un den Asteroiden (1791) Patsayev nah hüm nömmt. 

## Weblenken
* spacefacts.de: Körtbiografie
Jürgen Kurbjuhn

**Jürgen Kurbjuhn** (* 26. Juli 1940 in Tilsit; † 15. März 2014 in Buxthu) weer en düütsch Footballspeler.

## Loopbahn
### Vereens
#### Buxtehuder SV, bit 1960

Jürgen "Kubbi" Kurbjuhn wuss nah de Verdrieven in den Buxthuder Stadtdeel Altkloster up un hett sück de Jöögdafdeelen vun den Buxtehuder SV anslooten. As A-Jöögdspeler wurr he an' 15. Mai 1958 in de DFB-Jöögdnatschonalmannschap bi dat Lännerspeel in Flensborg gegen Däänmark beropen. Bi den 4:2 Sieg vun de düütsch mannschap speel he an de Siet vun Friedel Rausch, Jürgen Sundermann un Willibert Kremer. 1959 geev he sien Debüt in de Düütsch Footballnatschonalmannschap vun de Amateure Bit 1960 keemen noch wiedere 5 Insatzen in disse Natschonalmannschap. To de Runn 1960/61 is he to den nee Düütschen Footballmeester  Hamborger SV in de Football-Böverliga Nord.

#### Hamborger SV, bit 1972
Trainer Günter Mahlmann hett hüm glieks an den eersten Speeldag vun de Runn 1960/61 as Afwehrspeler insett. Bit to dat Enn' vun de Böverliga-Ära, 1962/63, keem de tweekamp- un konditschoonsstark Kurbjuhn up 78 OInsatzen, in de he een Door schaaten hett. 

Kurbjuhn hörr ok to de Aktiven, de den eersten Speeldag vun de nee Football-Bundsliga, an 24. August 1963 mitmaakt hemm. An' 14. August 1963 harr he all mit de Mannschap vun den HSV den DFB-Pokal wunnen. Bit to de Saison 1971/72 keem Jürgen Kurbjuhn up 242 Bundsligaspelen, in de he 10 Doren schaaten hett. Dat letzt Bundsligaspeel hett Kurbjuhn an 30. Oktober 1971 maakt.  Verletzungsfolgen leeten en fortsetten vun sien Loopbahn dorna nich mehr to.

### Natschonalmannschap, 1961 bit 1966
Nahdem he all en Insatz in de Junioren-Utwahl U-23 vun den DFB harrt harr, speel he an' 11. April 1962 eerstmals in de A-Natschonalmannschap. Bi den 3:0-Erfolg gegen de Mannschap vun Uruguay bill he mit Karl-Heinz Schnellinger dat düütsch Verteidigerpaar. He hörr dornah ok to'n Kader för de Football-Weltmeesterschap 1962 in Chile, keem aber nich to'n Insatz. Insgesamt hett he tüschen 1962 un 1966 fiev Lännerspelen maakt.

## Nah sien Football-Loopbahn
De lernt Bankkoopmann weer nah sien sportlich Loopbahn as Versekerungs- bzw. Immobilienmakler tätig un bedreev in Buxthu en Agentur. In den 1970er Johren hörr Kurbjuhn ok den Stadtraat vun sien Heimatstadt an. He weer as Parteiloser up de List vun de CDU wählt wurrn, hett sien Mandat aber all nah twee Johr daalleggt.

## Literatur
* Lorenz Knieriem/Hardy Grüne, Spielerlexikon 1890-1963, Agon-Verlag, 2006, ISBN 3-89784-148-7
* Jens R. Prüß (Hg.), Spundflasche mit Flachpaßkorken, Die Geschichte der Oberliga Nord 1947-1963, Klartext-Verlag, 1991, ISBN 3-88474-463-1
* Matthias Weinrich, Die Gründerjahre 1963-1975, Agon-Verlag, 1998, ISBN 3-89784-132-0

## Weblenken
* All Footballdaten to ''Jürgen Kurbjuhn''

## Enkeld Nahwiessen
James Rodney Schlesinger

**James Rodney Schlesinger** (* 15. Februar 1929 in New York City; † 27. März 2014 in Baltimore, Maryland) weer en US-amerikaansch Politiker. Ünner de Präsidenten Richard Nixon un Gerald Ford weer he van 1973 bit 1975 US-Minister för't Verdeffenderen. Ford sien Nahfolger Jimmy Carter hett hüm to'n eersten Energieminister vun de USA maakt. 

## Wetenschaplich Loopbahn
Schlesinger, de in en jöödsch Middelklassfamilie upwuss, hett de  *Horace Mann School* un de Harvard University besöcht. Dat Studium hett he 1950 mit den B.A., 1952 mit den M.A. un 1956 mit den Doktertitel Ph.D. in Volkswertschapslehr afslooten. Tüschen 1955 un 1963 lehr he Wertschapswetenschapen an de  University of Virginia. 1963 wessel he to de Rand Corporation, wo he bit 1969 as Direkter för strategische Studien arbeiten dee.

## Apenlich Ämter

### Regeeren Nixon
1969 wurr Schlesinger stellvertreden Direkter vun dat Bureau of the Budget un hett sück dor meest blots mit Verteidigungsfragen befaat. In dat Johr 1971 hett hüm Präsident Nixon to'n Vörsitter vun de Atomenergiekommission (AEC) maakt. In den eenenhalf Johr in disse Funktschoon führ Schlesinger umfangriek Reorganisatschonen dör un hett de Effizienz vun de AEC düchtig erhöht.

### Direkter vun de CIA
An' 2. Februar 1973 wurr he to'n Direkter vun de CIA beropen, nahdem de bitherig Direkter Richard Helms in' Tosommenhang mit den Watergate-Schandaal entlaaten wurrn weer. Ok in dit Amt, dat he söss Maand inneharr, führ he konsequent Restruktureeren dör un hett sück dordör ok in de CIA Gegner maakt

### US-Minister för't Verdeffenderen
Kört för sien Rückträe hett Nixon Schlesinger an' 2. Juli 1973 in dat Öller vun 44 Johren as Minister för't Verdeffenderen *(Secretary of Defense)* in sien Kabinett beropen. Dit Amt behull he ok ünner Nixon sien Nahfolger Gerald Ford van 1973 bit 1975. Sien Nahfolger wurr Donald Rumsfeld. In sien Amtstiet as Minister för't Verdeffenderen fullen neben den Endphaas vun den Vietnamkrieg ok de Jom-Kippur-Krieg un de Zypernkrise.

### Energieminister
Nah dat Utscheeden ut dat Pentagon hett Schlesinger freeberoplich as Schriever un Redner arbeit. Nah de Präsidentenwahl 1976 wurr he (ofschons Liddmaat vun de Republikaansch Partei) in' Oktober 1977 as eerst Energieminister ünner Präsident Jimmy Carter (Demokraatsch Partei) beropen. Dit Amt behull he bit Juli 1979.

## Wiedere Aktivitäten
Later hett he ünner annern as *Senior Adviser* bi Kuhn, Loeb & Co. un Lehman Brothers in New York City arbeit. Dorto weer he ok för de Mitre Corporation tätig. An' 11. Juni 2002 wurr he dör US-Präsident George W. Bush in dat Homeland Security Advisory Council beropen.

## Warken
* „The Political Economy of National Security“ 1960
Wiederhen is he Schriever vun en Reeg vun Artikeln över dat Thema Globale Erwärmung, in de he de Positschoon vun den Klimaskeptiker vertreeden dee. Toletzt harr Schlesinger sück düütlich för dat Anerkennen vun de Peak-Oil-Theorie utspraken un de Upfaaten vertreden, dat de Welt intüschen dat Fördermaximum bi Eerdööl reckt hett.

## Enkeld Nahwiesen


## Weblenken

* R. Schlesinger in de Notable Names Database (engelsch)
* DNB-Katalog
Flagg vun Mauritius

De **Flagg vun Mauritius** wurr an' 12. März 1968, de Dag vun de Unafhängigkeit, offiziell inführt.
Se besteiht ut veer waagerecht Striepen in de Farven Root, Blau, Geel un Gröön, de all glieker breedt sünd. De Flagg wurrd dorüm ok Four Stripes (engelsch) un Les Quatre Bandes (franzöösch) nömmt. 

## Bedüüden
De Farven vun de **Flagg vun [[Mauritius]]** hemm folgend Bedüüden:
* Root steiht för dat Bloot, dat in' Unafhängigkeitskamp vergaaten wurrn is 
* Blau symboliseert den Indischen Ozeaan, de dat Eiland ümgifft.  
* Geel steiht för "dat Lucht vun de Sülvständigkeit, dat jetzt över de Insel lücht"
* Gröön steiht för de riek Vegetatschoon vun dat Land.

## Historie

Bild:Flag of Mauritius (1906–1923).svg| Kolonialflagg (1906-1923)
Bild:Flag of Mauritius (1923–1968).svg| Kolonialflagg (1923-1968)


## Wiedere Flaggen vun Mauritius

Bild:Civil Ensign of Mauritius.svg|1:2  Handelsflagg
Bild:Government Ensign of Mauritius.svg|1:2  Staatsflagg to See
Bild:Naval Ensign of Mauritius.svg|26:57 Flagg vun de Küstenwache


## Weblenken

* Flags of the World - Mauritius (engelsch)
Ben Maher

**Benjamin Maher**, MBE (meest kört *Ben Maher* nömmt; * 30. Januar 1983 in London) is en britisch Springrieder.

## Loopbahn
Maher fung mit 8 Johren an to rieden un gellt as en vun de best Springrieder in Grootbritannien. He weer mehrfack Liddmaat vun britisch Natschonenpriesmannschapen.

Bi de Olympisch Sömmerspelen 2008 nehm he up dat Peerd *Rolette* in't Springrieden deel. Mit de britisch Mannschap keem he up den fievten Platz, in' Eenzel den 19. Rang.

En Johr later weer Maher weer Liddmaat vun de britisch Championatsequipe un belegg bi de de Europameesterschap in Windsor Platz 15. Rang in de Eenzelwertung. Mit dat britisch Team keem he in de Mannschapswertung up Platz 6.

In' Februar 2012 befunn he sück up Rang 30 vun de Springrieder-Weltranglist. Bi de Olympisch Spelen 2012 in London wunn he up dat Peerd *Tripple X* Gold in de Mannschapswertung un belegg in' Eenzelwettbewarf Platz 9. 

In' Dezember 2013 wurr as Weltranglisteneerst vun Scott Brash aflööst.

## Weblenken

* benmaher.co.uk – Websteed vun  Ben Maher
* Ben Maher up Sports-Reference.com (engelsch)
* 

## Enkeld Nahwiesen
Eversmeer

**Eversmeer** is siet 1972 en Deel vun de Samtgemeend Holtriem in' Kreis Landkreis Wittmund, Oostfreesland. Dor leven 812 Inwahner (Stand: 31.12.2012)  up en Rebeet vun 11,56 km². De Oort liggt in den Beriek vun en fröher bedüüdend gröttere zentraaloostfreesch Moorrebeet, vun dat dat hüüd blots noch Restflächen geven deiht. To dat Rebeet vun Eversmeer hörrt dormit ok de Hoochmoorflach, in dat dat Ewige Meer, Düütschland gröttste Hoochmoorsee, liggt. De Flach is siet 1939 Naturschuulrebeet. 

## Politik
### Gemeenderaat
De Raat vun de Gemeend Eversmeer besteiht ut 9 Raatsfruen un Raatsherren. Dat is de fastleggt Tall för de Liddmaatsgemeend vun en Samtgemeend mit en Inwahnertalltall tüschen 501 un 1.000 Inwahner. De sünd bi de Kommunalwahl för jeweils fiev Johr wählt wurrn. De aktuelle Amtstiet fung an' 1. November 2016 an. 

De Gemeenderaat hett ut sien Midden Egon Kunze (WG) to'n ehrenamtlichen Börgermeester för de aktuelle Wahlperiood wählt.

## Literatur
* Harm Poppen: *Eversmeer - der mühsame Weg von einer unbeachteten Moor- und Heidewüstenei zu einer lebenswerten, selbstbewußten Gemeinde*, hrsg. vun de Gemeend Eversmeer, Westerholt 1999.

## Weblenken

* Samtgemeend Holtriem

## Enkeld Nahwiesen
Primal Scream

**Primal Scream** (engelsch för *[[Oorschree]]*) is en schottische Musikgrupp ut de Richt Rock. Jemehr Musik un Naam sünd vun de so nöömten Oorschree-Therapie (*Primal Scream Therapy*) inspireert.

## Historie un Loopbahn
De Grupp besteiht ut Bobby Gillespie (fröher bi The Jesus and Mary Chain), Andrew Innes, Robert Young, Gary Mounfield (fröher bi Stone Roses) un Kevin Shields (fröher bi My Bloody Valentine). De Tosamensetten vun de Grupp hett sik in’n Verloop vun de Tiet teemlich faken ännert, wat ok op den Musikstil dörslahn is. De eenzige, de vun Anfang an dorto höört hett, is Bobby Gillespie. Jemehr Warken hebbt Primal Scream bit 2000 op’t Label Creation Records rutbröcht. Vundaag sünd se bi Ignition Records ünner Verdrag.

Anfungen hebbt Primal Scream as Psychedelic-Rock-Grupp. Jemehr Musik weer vun en formlos Gitarrspeel begelidt un schüll dordör instinkthaft un oorsprünglich wirken. Kort later hebbt se Rockelementen mit Dance Music kombineert. Weltwiet bekannt worrn sünd se in’n Rahmen vun de Madchesterbewegen mit jemehr Album *Screamadelica* ut dat Johr 1991. Dat Album is 2011 vun de Musiktietschrift *New Musical Express* op den eersten Platz vun de *50 Druggiest Albums Ever* wählt worrn. Mit sien Sound hett to de Tiet sünners de DJ un Produzent Andrew Weatherall groten Influss op de Grupp hatt.

In’t Johr 1994 güng Primal Scream in en Phaas, in de se mehr klass’schen Rock in’n Stil vun de Rolling Stones speelen. Later wesseln se to kumplexere elektroonsche un mitünner ok aggressive Musik. Dat Album *Vanishing Point* vun 1997 weer en Schritt torüch to de psychedelischen Wörteln vun de Grupp. Dorgegen sünd op de Albums *XTRMNTR* (2000) un *Evil Heat* (2002) düütliche Elementen vun Electroclash verarbeit worrn. Jemehr bit hüüt hööchste Positschoon in de britischen Single-Charts harrn Primal Scream 2006 mit jemehr Stück *Country Girl*, dat bit op Platz 5 kamen is. 

## Albums
* *Sonic Flower Groove* (1987)
* *Primal Scream* (1989)
* *Screamadelica* (1991)
* *Give Out But Don’t Give Up* (1994, featuring George Clinton)
* *Vanishing Point* (1997)
* *Echo Dek* (1997)
* *XTRMNTR* (2000)
* *Evil Heat* (2002)
* *Dirty Hits* (2003) („Greatest Hits“ Compilation)
* *Riot City Blues* (2006)
* *Beautiful Future* (2008, featuring Josh Homme, Lovefoxx, Linda Thompson, Barrie Cadogan)
* *More Light* (2013)

## Weblenken
* Offizielle Websteed (engelsch)
* Offizielle Websteed (hoochdüütsch)
* Primal Scream op laut.de
Leningrader System

Dat **Leningrader System** is en Ünnervariante vun de Holländisch Verteidigung, en  Anspeel in dat Schachspeel. De Variante is in de ECO-Codes ünner de Slötels  A86–A89 klassifizeert. 

Dat Leningrader System entsteiht bispeelswies nah de Tüüg: 

:**1. d2-d4 f7-f5**
:**2. c2-c4 Sg8-f6**
:**3. g2-g3 g7-g6** 

De swaart Speelupbau kann ok över Toogümstlellen reckt wurrn, wenn Witt mit 3. Sb1-c3 un 3. Sg1-f3 fortsett oder dör 2. g2-g3 mit sofortig Fianchetteeren anfangen deiht.

Hööftcharakteristikum vun dat Leningrader System is dat Fianchetto vun den swaarten Königslöper nah g7, vun wo ut he latent Druck up dat Zentrum utöövt. Gegevenenfalls versöcht de Swaarte in Verbinnen mit d7-d6 den Vörstött e7-e5 dörtosetten. 
Dat swaart Speel wurrd meestens an' Königsflögel oder in't upbaut, dat is besünners denn för Swaart günstig, wenn he dat Buernduo e5 un f5 upbauen kann. Dit Buernduo wurr in de Toogfolge **4. Lf1-g2 Lf8-g7 5. Sb1-c3 0-0 6. Sg1-f3 d7-d6 7. 0-0 Sb8-c6 8. d4-d5 Sc6-e5 9. Sf3xe5 d6xe5** indirekt rekt.

Bekannt Schachmeester, de disse Verteidigung anwenndt hemm oder anwennen dooht, sünd  Viktor Kortschnoi, Milorad Knežević, Sergei Dolmatow, Michail Gurewitsch, Wladimir Kramnik (in jung Johren).
Ünner de düütsch Spitzenspelers sünd dat Stefan Kindermann, Christopher Lutz un Romuald Mainka.

## Literatur
* Stefan Kindermann: *Leningrader System*, Chessgate, 2002, ISBN 3-935748-03-5
* Valeri Beim: *Understanding the Leningrad Dutch*, Gambit, 2002, ISBN 978-1901983722
Vyto Ruginis

**Vyto Ruginis** (* 17. April 1956 in Wolverhampton, Grootbritannien) is en US-amerikaanschen Schauspeler.

## Leven un Wark
Ruginis weer as Söhn vun litauische Inwannerers in’t britische Wolverhampton boren. As he veer Johr oolt weer, is sien Familie in de USA na Chicago togen, woneem Ruginis opwassen is. 

Na sien Studium hett he vun 1982 an lüttere Rullen in Feernsehprodukschonen as *Ryan’s Hope* övernahmen. Sien eerste gröttere Rull kreeg he 1985 in de Mini-Reeg *Kane & Abel* an de Siet vun Peter Strauss un Sam Neill. Von de Tiet an harr he ok gröttere Nevenrullen in Filmen as *Jumpin’ Jack Flash* oder *Casualties of War*. 1991 hett he mit Elizabeth Taylor in en Warfspot för Taylor ehr Parfüm *White Diamonds* tosamenarbeit. In *Cliffhanger* speel he an de Siet vun Sylvester Stallone un Rex Linn.

Blangen sien Filmrullen hett Ruginis ok regelmatig Gastoptreden in bekannte Feernsehregen. Dorünner sünd Regen as *[[Star Trek: The Next Generation]]*, *[[Nash Bridges]]*, *[[Ally McBeal]]*, *[[Boston Legal]]*, *[[Dr. House]]* oder **.

## Filmografie (Utwahl)

## Borns


## Weblenken
*
Max Morlock

**Maximilian Wilhelm „Max/Maxl“ Morlock** (* 11. Mai 1925 in Nürnbarg-Gleißhammer; † 10. September 1994 in Nürnbarg) weer en düütsch  Footballspeler. He wurr ünner annern 1954 Weltmeester un tweemal Düütsch Meester. 

## Karriere
### In’ Vereen
In de Jöögd speel Morlock as Butenlöper för Eintracht Nürnberg. In’ April 1940 wunn disse Mannschap mit 4:2 gegen den 1. FC Nürnberg, ansluutend is Morlock to’n 1. FC Nürnberg wessel, wiel sien Talent dor upfullen weer. Hier veränner sück sien Rull vun’ Butenlöper to’n Störmer. 

Van 1940 bit 1964 speel Morlock för den 1. FC Nürnberg. He hett dorbi in rund 700 Spelen rund 900 Doren för den Club schaaten. Mit den Vereen wurr he denn ok 1948 un 1961 düütsch Footballmeester. Mit 38 Johr keem he ok noch in de eerst Bundsliga-Saison 1963/64 to’n Insatz. In 21 Spelen keem he dorbi noch up 8 Doren. 

### In de Natschonalmannschap
1950 keem he to’n eersten Mal in de düütsch Natschonalmannschap to’n Insatz. Sie gröttste Spood weer dorbi de Gewinn vun de Football-Weltmeesterschap 1954. All tosommen hett he van 1950 bit 1958 26 Lännerspelen maakt un dorbi 21 Doren schaaten. To de Weltmeesterschap 1958 hörr he aber nich mehr to’n Kader. 

## Ehrungen

*1961 wurr he to’n Footballer vun dat Johr wählt. 
*1995, nich mal een Johr nah sien Dood wurr de Platz för dat Stadion vun den 1. FC Nürnberg in „Max-Morlock-Platz“ nee nömmt.
*2006 wurr ok noch en Tokiekerblock (Block 8) in dat Stadion nah hüm nömmt.
*2008 wurr en Statue in Levensgrött fardigstellt, de blots vun de Fans betallt wurr. Dit  Projekt is siet den 23. August 2008 vör de Noordkurve vun dat Stadion to sehn. Tovör harrn sück de Fans vun den 1. FC Nürnberg bi de Naamsännern vun dat Stadion ahn Spood för *Max-Morlock-Stadion* insett. Siet 2010 versöcht man dat aber wedder.
*De Priesfigur MAX, de de Düütsch Akademie för Football-Kultur siet 2007 an de Winner vun den Düütschen Football-Kulturpries vergifft, is nah hüm nömmt.

## Privates
* Max Morlock weer verheiraadt un harr twee Döchter.
* He is an Krebs krank wurrn un doran storven. Max Morlock is up den St. Leonhard-Karkhoff in Nürnbarg bisett.

## In de Kunst
In den Speelfilm *[[Das Wunder von Bern]]* ut dat Johr 2003 wurrd Max Morlock vun Tobias Hartmann dorstellt..

## Literatur
* Walter Setzepfand: *Max Morlock, 13, meine Glückszahl*, Copress-Verl., München 1961
* Max Morlock: *Maxl Morlock erzählt, Von der Schülerelf zur Weltmeisterschaft*, Verlag der Süddeutschen Zeitung, 1955

## Weblenken
* Max Morlock in de Datenbank vun Fußballdaten.de
* Max Morlock in de Datenbank vun Weltfußball.de
* DNB-Katalog
* Max Morlock bi Kicker-online

## Enkeld Nahwiesen
Friedrich Klinge

**Friedrich Klinge** (* 13. Januar 1883 in Uelzen; † 21. Dezember 1949 in Goslar) weer en düütsch Politiker vun de DP.

Klinge hett an de Universitäten Erlangen, Berlin un Chöttingen Rechts- un Staatswetenschapen studeert. Van 1917 bit 1921 weer he Börgermeester vun Goslar, ansluutend bit 1933 un wedder siet 1948 Böverbörgermeester.

Bi de eerst Bundsdagswahl 1949 wurr he Liddmaat vun den Düütschen Bundsdag un Vörsitter vun de DP-Bundsdagsfraktschoon. He is noch in dat sülvig Johr storven. 

Klinge wurr 1902 Liddmaat vun de Burschenschaft der Bubenreuther Erlangen.

## Literatur
* Horst-Rüdiger Jarck, Günter Scheel (Hrsg.): Braunschweigisches Biographisches Lexikon – 19. und 20. Jahrhundert. Hahnsche Buchhandlung, Hannober 1996, ISBN 3-7752-5838-8, S. 322–323. * Helge Dvorak: *Biographisches Lexikon der Deutschen Burschenschaft.* Band I Politiker, Teilband 3: I–L. Heidelbarg 1999, S. 106–107.
* Rudolf Vierhaus un Ludolf Herbst (Hrsg.): *Biographisches Handbuch der Mitglieder des Deutschen Bundestages 1949–2002.* Band 1, A–M, Saur, München 2002, ISBN 3-598-23781-2, S. 428–429.
* DNB-Katalog]
Hans Albrecht Freiherr von Rechenberg

**Hans Albrecht Freiherr von Rechenberg** (* 22. Oktober 1892 in Neurode; † 19. Januar 1953 in Köln) weer en düütsch Politiker vun de FDP.

## Leven un Berop
Nah dat Abitur hett Rechenberg Philosophie un Chemie studeert. Nah 1918 weer he  Angestellter bi en Chemie-Konzerns tätig. 1927 hett he dat Amt vun den Direkter vun en Maschinenfabrik bi Köln övernommen, Later hen wurr he Inhebber vun disse Fabrik. 

Nah 1945 weer Freiherr von Rechenberg Liddmaat vun de Industrie- un Hannelskamer Köln un wurr in den Vörstand vun den Arbeitgeververband vun de Metallindustrie Köln wählt. 

## Politische Tätigkeit
Rechenberg hett en demokraatsch Grupp in Köln grünnd, de later in de FDP upgahn is. Siet 1947 weer he stellvertreden Vörsitter vun de FDP in Noordrhien-Westfalen un wurr 1949 för de FDP in den Düütschen Bundsdag wählt. He bleev Afordneter bit to sien Dood. 

Um de Mandatsnahfolge entstunn en in de Historie vun den Bundsdag bitlang eenmalig Rechtsstriet, an de an' Enn' den nahrückten Paul Hans Jaeger dat Mandat aferkennt wurr, wat aber kien praktisch Utwirken mehr harr, wiel de Legislaturperiood intüschen to Enn' gahn weer. 

## Literatur
* Rudolf Vierhaus un Ludolf Herbst (Hrsg.): *Biographisches Handbuch der Mitglieder des Deutschen Bundestages 1949–2002.* Band 2, N–Z, Saur, München 2002, ISBN 3-598-23782-0, S. 670

## Weblenken
* DNB-Katalog
*Spoodriek Mandatsaferkennen
Zoopraxiskop

Dat **Zoopraxiskop** is en Projekschoonsreedschopp to’n Wiesen vun chronofotograafsche Biller, dat 1878 (oder 1879) vun Eadweard Muybridge utklamüstert weer.

Muybridge hett to’n eersten mol enkelte Phasen vun Bewegungsafloop vun en Peerd in’n Galopp opnahmen. He harr den Opdrag kregen rutofinnen, wat dat een Phaas geev, woneem dat Peerd den Bodden mit keen Been mehr beröhren deit. Üm dat beobachten to künnen hett he twölf Kameras an en Reenbahn opstellt un Kuntaktdrööd spannt, de dör’t Bewegen vun’t Peerd to Kameras utlösen deen.

Üm sik de Biller in gaue Reeg ankieken to künnen, hett de dat Zoopraxiskop entwickelt. Dorbi hannelt sik dat üm en Stroboskop mit de Form vun en Glasschiev, woneem de enkelten Opnahmen opmaalt weern. Mit Hülp vun en Gleihlamp künn he de Biller op en Lienwand projizeren. Dormit stellt dat Zoopraxiskop en fröhen Schritt in de Historie vun de Filmkunst dor un kann as eersten Filmprojekter ansehn warrn.
Petjem

**Petjem** (düütsch: Petkum) is en Stadtdeel vun de Stadt Emden in Oostfreesland. Petjem wurr 1972 nah Emden ingemeend un hörr tovör to den Landkreis Leer. An’ 31. Dezember 2010 hemm dor 1.043 Inwahner leevt. 

De Oort fier in dat Johr 2006 sien 1200-johrig Bestahn. As dat in Oostfreesland begäng weer, hebbt de eerst Petjemers up Warften siedelt. Wiel de Oort günstig to de Eems hen leeg un dormals all en Waterloop in de Eems münn’ dee, geiht man dorvan ut, dat Petjem över See all fröh in de oostfreeschen Hannel inbunnen weer. 

## Weblenken
* Inoffizielle Internetpräsenz vun Petjem

## Enkeld Nahwiesen
Flagg vun Russland

De **Flagg vun [[Russland]]** is en Trikolore in de panslawisch Farven.

Se besteiht ut dree gliek groot horizontal Striepen: baben witt, in de Midden blau un ünnern root. 

Da eerste Mal wurr de Flagg up russisch Hannels- un Kriegsscheep 1896 offiziell bruukt un foot up de Flagge vun de Nedderlannen. De Flagg wurr inoffiziell wiels de provisoorsch Regeeren vun Russland, also nah den Stört vun den Zaren, un bit to de Oktoberrevolutschoon bruukt. Dornah hett man de Flagg vun de Sowjetunion bit 1991 in Gebruuk harrt. Nah blots minn Ännern 1993 wurr de Flagg weer bruukt.

## Historie
As Zar Peter I., nömmt de Grote, 1699 in de Nedderlannen reisen dee, um mehr över den Schippbau to erfohren, kunn he de Notwennigkeit faststellen, dat Russland för sien Marine en eegen Flagg bruuken dee. 

De nee russisch Flagg sull dat Vörbild vun de Flagg vun de Nedderlannen (dormals dree  horizontale Striepen orange-witt-blau, aber ok root-witt-blau nah 1630) folgen, aber Farven ut Russland bruuken. Peter de Groote hett de Farven ut dat Wappen vun dat Fürstendom Moskau nommen: Up en rooden Achtergrund ritt en witten Ridder up en witt Peerd, hüllt in en blau Mantel un en blau Schild dragend. Later wurrn de dree Farven ok as Symbol för de dre staatsdragen ostslawischen Völker in dat russisch Zarenriek düüt: Witt för „Wittrussen“, Blau för de „Lüttrussen“ un Root för de „Grootrussen“.

De witt Farv steiht för de Freeheit, de blau för de Goddesmoder un de root för de Macht vun den Zaren.

Disse Flagg wurr an' 7. Mai 1883 to de offizielle Natschonalflagg vun Russland verklort. As de  Bolschewiki 1917 de Macht griepen deen, hemm se ok de Natschonalflagg. An' 22. August 1991 wurr de witt-blau-root Trikolore weer to de russisch Natschonalflagg bestimmt. 

Peter I. geev dat Land ok en anner Flagg: de so nömmt „imperiale Flagg vun Russland“. Se besteiht ut en blau Andreaskrüüz up witten Grund. Disse Flagg wurr alternativ to de Trikolore bruukt, up de Slachtfelder un bi de Hannels- un Kriegsmarine weer se sogor domineerend. De Flagg is noch hüüd de offiziell Flagg vun de russisch Marine.

Hüüd wurrd de Symbolik vun de Farven anners begrünnd:
* witt (russisch: белый) steiht för Gloov un Eddelmoot.
* blau (russisch: синий) steiht för dat Haapen un de Ehrlichkeit.
* root (russisch: красный) steiht för de Leev, Moot un Tapferkeit.

### Historsch Flaggen

## Siegesflagg

De *Siegesflagg* is en Variante vun de Flagg, de an' 1. Mai 1945 över dat Rieksdagbowark hisst wurr un dat Enn' vun den Tweeten Weltkrieg in Europa symboliseeren dee. De Ünnerscheed to de Flagg vun de Sowjetunion besteiht dorin, dat de Steern en beeten wat grötter is un *Hammer un Sicht* fehlen.

An' 15. April 1996 uhett de russisch Präsident Boris Jelzin en Erlass ünnerschreeven, nah dem de *Siegesflagg* gliekwertig to de russisch Flagg is. 

Ünner Präsident Wladimir Putin wurr de *Siegesflagg* to de offiziell Flagg vun de Russisch Armee.

## Deenstflaggen
### Standarte vun den Präsidenten

### Militärische Flaggen

#### Grenzschuul

## Weblenken

* Flags of the World – Russia (engelsch)
Shampion

**Shampion** is en Sort vun’n Huusappel *(Malus domestica)*. De Harvstsort is 1960 in Tschechien ut Golden Delicious un Cox Orange krüüzt worrn.

De Boom vun’n Shampion is middelstark. He billt en lockere pyramidenordige Kroon. De Boom vertwiegt goot un billt vele Fruchtspitten. De Büüt is hooch un sett fröh in. Wenn de Büüt to hooch ist, fehlt de Appels aver de Smack. Anfallig is de Shampion sünners för Appelschorf un Füürbrand.

De Frücht warrt faken groot un hebbt en orange bit orange-ro’e Farv. Riep warrt se Enn September bit Anfang Oktober un künnt ok glieks eten warrn. Se hollt sik bit Enn November. Dat Fruchtfleesch is cremeklöört un bannig aromaatsch. De Smack is licht sööt-süürlich. De Appel hett en Negen to Appelstipp.

## Literatur
* Gerhard Friedrich, Herbert Petzold: *Handbuch Obstsorten.* Eugen Ulmer Verlag, Stuttgart 2005, S. 144, ISBN 3-8001-4853-6.
* Manfred Fischer (Rutgever): *Farbatlas Obstsorten.* Eugen Ulmer Verlag, Stuttgart 2003, S. 91, ISBN 3-8001-5547-8.
* Willi Votteler: *Verzeichnis der Apfel- und Birnensorten.* Obst- und Gartenbauverlag, München 1993, S. 91, ISBN 3-87596-086-6.

## Weblenken
* Beschrieven vun de Sort op apfel.ch (Hoochdüütsch)
Manuela Schwesig

**Manuela Schwesig** (* 23. Mai 1974 in Frankfort an de Oder) is en düütsche Politikersche vun de SPD. Se hett an’n 17. Dezember 2013 dat Regeer in’t Bundsministerium för Familie, Senioren, Froenslüde un Jugend in de Bundsregeerung unner Kanzlersch Merkel övernahmen.

Sie leevt in Schwerin, ist verheiraat un hefft eenen Söhn. Manuela Schwesig is mit 29 Johrn intreden in de SPD. 

An’n 6.&nbsp;Oktober 2008 hett se ehren Posten as Ministersche för Sozialsaken und Gesundheit von Mekelnborg-Vörpommern unner Ministerpräsident Erwin Sellering antreden.

## Weblenken
* Websteed vun Manuela Schwesig
* Manuela Schwesig up abgeordnetenwatch.de
* Personennaamdatei

## Enkeld Nahwiesen
Rolf Järmann

**Rolf Järmann** (* 31. Januar 1966 in Arbon, Kanton Thurgau) weer van 1987 bit 1999 en Swiezer Profi-Radrennfohrer. Dorbi kunn he 28 Siege erringen, u. a. een Deelstreck bun den Giro d’Italia (1989), twee Deelstrecken vun de Tour de Suisse (1990 un 1993), den Grand Prix Ouest France (1995), de Luxemburg-Rundfohrt (1995), Tirreno–Adriatico (1998), dat Amstel Gold Race (1993 un 1998) as ok een Deelstreck bi de Tour de France 1992. In dat Johr 1990 weer he Swiezer Meester up de Straat un 1996 hett he an de Olympisch Spelen deelnommen. 

Nah den Rücktoog ut den Profisport hett he tonächst anonym in en Book ingestahn, to Leistungssteigerung EPO nommen to hemm. Kört nah dat Rutbringen vun dat Book hett he sück apen to de Innahm vun verboden Middel bekennt, de "gängige Praxis" ween weer.  

## Weblenken
* Rolf Järmann in de Datenbank vun de Tour de France (engelsch)
* Rolf Järmann in de Datenbank vun Radsportseiten.net
* Offiziell Websteed
* Dopinggeständnis (pdf) (102&nbsp;kB)
Frans Dictus

**Frans Dictus** (* 5. Mai 1907 in Kalmthout; † 21. Januar 1994 ok dor) weer en belgisch Radrennfohrer. 

Dictus weer Profi in de Johren 1931 bit 1938. All tosommen kunn he 25 Rennen winnen, wobi aber ok völ bi so nömmt Kirmesrennen weern. To sien gröttere Erfolge tellen aber de Siege bi de Rennen Acht van Chaam (1932 un 1934) un Nationale Sluitingsprijs 1936, nahdem he in de beid Johr tovör bit ditt Rennen all jeweils den tweeten Platz beleggt harr.  

## Weblenken
* Frans Dictus in de Datenbank vun Radsportseiten.net
Nationale Sluitingsprijs

De **Nationale Sluitingsprijs** is en belgisch Radrennen.

De Nationale Sluitingsprijs is en Eendagsrennen, dat in de Gegend vun Putte-Kapellen fohren wurrd. Dat wurr 1929 to’n eersten Mal utdragen un find siet dem jedes Johr Enn’ Oktober, as en vun de letzt Rennen vun de Saison statt. Dat Rennen tellt siet 2005 to de UCI Europe Tour un is in de Kategorie 1.1 instuuft. Rekordwinner sünd Adrie van der Poel ut de Nedderlannen un de Frans Van Looy, de dat Rennen jeweils dreemal up hör Naam schreven hemm. 

## Siegerlist

## Weblenken
* De Nationale Sluitingprijs in de Datenbank vun Radsportseiten.net
Ken Rosewall

**Ken Robert Rosewall** (* 2. November 1934 in Sydney) is en ehmalger austraalsch Tennisspeler.

He wurr in en Tennisspelern boren, de eegen Tennisplätze harr. As boren Linkshänder hett hüm sien Vader lehrt, mit de rechter Hand to spelen. Villicht wegen dissen nicht begäng Training hett he en stark un bannig effektiv Rückhand, sien Upslag weer dorgegen aber ehrder swaak. Rosewall weer flink un utdüern un kunn en starken Volley spelen. Sien Rückhandslice weer sien starkste Slag, un sien Rückhand hörr mit de vun Don Budge to de starkste Rückhandslääg överhoopt. 

Rosewall weer man jüst 18 Johr olt, as he de austraalsch un franzöösch Meesterschapen wunn. 1953 harr he de Chance, mit Lew Hoad den Grand Slam in’t Düppel to winnen, aber bi dat finale Grand-Slam-Turnier, den US Open, sünd se all in't Veertelfinale rutflagen. De beid Speler wurrn eenige Tiet „The Gold-dust Twins“ nömmt.

Rosewall is 1956 nah sien unverwacht Sieg över Lew Hoad in Forest Hills to de professionell Tennisspelers wesselt, nahdem he mit Hoad in dit Johr den Grand Slam in’t Düppel wunnen harr. In en Reeg vun Spelen gegen den besten Speler in' professionellen Tennis, Pancho Gonzales, wurr he mit 51:26 vernichtend slahn. 

1963, as sück Gonzales vun’ Tennis torüchtrecken wull un Rod Laver nich up den Hööchtpunkt vun sien Können weer, weer Rosewall klor de beste Tennisspeler vun de Welt.

Wiels sien grootordig Karriere bleev he free vun Besehren, wat hüm dat mögelk maken dee, mit 43 Johren noch Turniere to winnen un ünner de Top 15 in de Welt to stahn. In Wimbledon bleev hüm de groot Triumph verwehrt; he stunn veermal in’t Endspeel, kunn aber nie nich winnen. All anner Grand-Slam-Turniere kunn he dorgegen mindst eenmal up sien Naam schrieven. 

Mit den Gewinn vun de French Open 1968 wurr he todem to'n eersten Sieger vun en Grand-Slam-Turnier vun de Open Era.

1980 wurr he in de International Tennis Hall of Fame upnommen.

## Grand-Slam-Siege

*Austraalsch Meesterschap:
**Eenzel - 1953, 1955, 1971, 1972
**Düppel - 1953, 1956, 1972

* Franzöösch Meesterschap:
**Eenzel - 1953, 1968
**Düppel - 1953, 1956

* Wimbledon
**Düppel - 1953, 1956

* US Open
**Eenzel - 1956, 1970
**Düppel - 1956, 1969

## Weblenken
* ATP-Profil vun Ken Rosewall (engelsch)
* ITF-Profil vun Ken Rosewall (engelsch)
* Davis-Cup-Statistik vun Ken Rosewall (engelsch)
* Ken Rosewall in de „International Tennis Hall of Fame“ (engelsch; mit Bild)
The Shadow of the Eagle

**The Shadow of the Eagle** (op plattdüütsch so veel as: „De Schadden vun’n Aadler“; dt. Titel: *Der Schatten des Adlers*) is de Titel vun en US-amerikaansch Serial ut dat Johr 1932. De Hööftrull vun de twölfdeelige Krimireeg speel de dormols noch junge John Wayne. 

## Inholt
De Film hannelt vun en unbekannten Fleger, de sik sülvst de ‚Aadler‘ nöömt. De sett de Basen vun en Flegerfabrik mit snaaksche Narichten, de he an’n Himmel schrieven deit, ünner Druck un schulligt jem an, sien Utfinnen roovt to hebben. De eerste Naricht weer vun Craig McCoy an’n Himmel schreven, de as Stuntfleger op den lütten Johrmarktsbedrief vun Nathan Gregory anstellt is. He harr dorför veel Geld kregen, wat de Johrmarkt goot bruken künn, un künn mit de Naricht wieter nix anfangen.

Dat stellt sik rut, dat de Fabrikbasen in’n eersten Weltkrieg tosamen in dat glieke Fleger-Schwadron deent harrn, jüst so as ok en rutragen Fleger, de as de ‚Aadler‘ bekannt weer. De ‚Aadler‘ weer een Dag aver vun egen Lüüd afschoten, as he mit en feendliche Maschien op en Spionaasch-Misschoon weer. Nu aver stellt sik rut, dat Nathan Gregory de ‚Aadler‘ ut’n Krieg is, de den Twüschenfall dormols överleevt hett un ünnerduukt weer. Wohrhaftig harr Gregory en Utfinnen maakt, ma he stritt af, wat mit de Naricht to doon to hebben. 

In de enkelten Episoden versöcht Craig McCoy mit Hülp vun Gregory sien Dochter Jean un de Anstellten vun den Johrmarkt ruttofinnen, woneem de Plään vun Gregory sien Utfinnen bleven sünd un wokeen sik as de ‚Aadler‘ utgifft, oogenschienlich üm Gregory sien Ansehn to schaden. Dorut warrt en Katt- un Muusspeel, bi dat jümmer wedder Lüüd roovt un wedder befreet warrt. Un jümmer, wenn een opduken deit, de weet wokeen de ‚Aadler‘ wohrhaftig is, passeert wat, noch vördem he wat vertellen kann. So hebbt de Fabrikbasen de hele Tiet Gregory un McCoy in Verdacht, wiel de annersrüm glöövt, dat een vun de Basen de Verbreker is. Butendem gifft dat ok noch de Mackers vun den ‚Aadler‘, de versöökt, beide Sieten gegen’nanner uttospelen.

An’t Enn blieft McCoy un Gregory in’t Recht. Mit en Trick bringt se den wohren Verbreker dorto, sik to verraden. Un wohrhaftig is dat een vun de Basen vun de Flegerfabrik. He kann woll noch mol utneihn, blifft opletzt aver bi en Unfall op de Flucht doot. Gregory sien Unschuld is dormit bewiest un de annern Basen överdrägt em Andelen an de Fabrik, de dör den Doot vun den ‚Aadler‘ free worrn sünd. So is de Arger wedder goot maakt, un McCoy sien Möh hett sik doch noch lohnt.

## Produkschoon
*The Shadow of the Eagle* weer von Mascot Pictures produzeert un an’n 1. Februar 1932 to’n eersten mol wiest. De Serial besteiht ut twölf Episoden, jeedeen so üm un bi 17 Minuuten lang. De eerste Episood is wat länger, de letzte wat körter. Dreiht weer de Filmreeg in Lancaster, Bronson Canyon (Griffith Park) un Antelope Valley in Kalifornien. De Oorheverrechten vun *The Shadow of the Eagle* sünd intwüschen aflopen, so dat de Film vundaag in de Public Domain is.

## Episoden

## Borns
* IMDb

## Weblenken

* All Episoden free to’n Ankieken op *Freemooviesonline.com*
Anastasius IV.

**Anastasius IV.** (* um 1073; † 3. Dezember 1154), oorsprünglich **Konrad von Suburra** (ok **Corrado della Suburra**) wurr an' 12. Juli 1153 as Nahfolger vun Eugen III. to'n Paapst wählt. Sien Naam bedüüd: „de weer Upstahn is“ (greeksch).

All in dat Johr 1130 weer Anastasius, dormals as Kardinalbischop vun Sabina, an de dormalig Düppelwahl bedeeligt ween un harr sück as en vun de entscheedensten Gegner vun den Gegenpaapst Anaklet II. profileert.

In sien kört Pontifikat gelung hüm dat, den Striet mit den düütschen König Friedrich Barbarossa um dat Bisdom Meideborg ebenso bitoleggen as den Striet um dat engelsch Bisdom York.

## Literatur
* Friedrich Wilhelm Bautz: Anastasius IV. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unverännert Uplaag Hamm 1990, ISBN 3-88309-013-1, Sp. 158–158.
* Raoul Manselli: Anastasio IV. In: Alberto M. Ghisalberti (Hrsg.): Dizionario Biografico degli Italiani (DBI). Band 3 (Ammirato–Arcoleo), Istituto della Enciclopedia Italiana, Rom 1961, S. 24–25 (italieensch).
* Raoul Manselli: Anastasio IV. In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 2  (Niccolò I, santo, Sisto IV), Rom 2000, OCLC 313581688, S. 285–286 (italieensch).
* Georg Schwaiger: Anastasius IV. In: Lexikon des Mittelalters (LexMA). Band 1, Artemis & Winkler, München/Zürich 1980, ISBN 3-7608-8901-8, Sp. 572–573.

## Weblenken

* DNB-Katalog
* Anastaius IV. In: Salvador Miranda: The Cardinals of the Holy Roman Church, online up fiu.edu, Websteed vun de Florida International University, afropen an’ 15. April 2014 (engelsch))
John Goodricke

**John Goodricke** (* 17. September 1764 in Grunneng; † 20. April 1786 in York) weer en engelsch Astronom.

Goodricke weer de öldste Söhn vun de nedderlannsch Koopmannsdochter Lerina B. Sessler un den engelschen Landadeligen Henry Goodricke. As Folg vun en Kinnerkrankheit wurr Goodricke doov, wat to dormalige Tiet ansehn wurr, as wenn he nich ganz deeg weer. Sein kloog Öllern hebbt hüm mit 8 Johren nah Edinburgh an de vun Thomas Braidwood (1715-1806) führt Privatschool för doov Kinner schickt. Mit 13 Johren kunn he Reken un Schrieven, Wöör vun Lippen aflesen un ok sülvst snacken. Sie Öllern hemm hüm denn dan de  Warrington-Akademie (Nordengland) inschreven. 
 
Nah Huus torüchkommen, hett he sück dör den Infloot vun sien Nahber Nathaniel Pigott bannig för dat Beobachten vun Steerns interessert. As 18-johriger funn he rut, dat de Steern Algol sien Helligkeit in fasten Rhythmus verännern dee un hett dorut slooten, dat en Planet Algol umkreisen dee. Spektroskopisch Ünnersöken een Johrhunnert later hemm allerdings ergeven, dat Algol en Dubbelsteernsystem mit een dunkeln un een hellen Steern is. För sien Opdecken wurr wurr Goodricke een Johr later mit de Godfrey-Copley-Medaille vun de Royal Society ehrt. 

Goodricke hett ok de Periodendüer vun de Helligkeitsschwankung vun den veränderlichen Steern Delta Cephei mit 5 Daag, 8 Stünn un 45 Minüüt bestimmt. Sien Bereken hett sück nahderhen as bit up 2 Minüüt nau herutstellt. As wiedere Veränderlichkeit hett de de Luchtwessel bi  Sheliak in de Leier (β Lyrae) bannig nau bestimmt. Sien Instrumente weern en Opernglas un en Perspektiv mit max. 12-fack Vergröttern.

Bi dat Beobachten vun Delta Cephei (en pulseeren Steern) hett sück Goodricke en Lungenentzündung totrucken, an de he 1786, noch nich mal 22 Johr olt, storven is. 

Dat Goodricke College an de University of York is nah hüm nömmt. Up sien Gelände steiht en modern Skulptur, de man “Algol” nömmt hett. 

## Literatur
* *Kosmos-Himmelsjahr 1997*. United Soft Media-Verl., 1997, S. 151-153 (1 CD-ROM).
* Simon Singh: *Big Bang. Der Ursprung des Kosmos und die Erfindung der modernen Naturwissenschaft* („Big bang“). Neeuplaag Dtv, München 2008, ISBN 978-3-423-34413-5, S. 205-208, 216

## Weblenken
* Goodricke / Die Entdeckung der Bedeckungsveränderlichen Sterne
* Goodricke College
Johnny Dusbaba

**Johnny Dusbaba** (* 14. März 1956 in Den Haag) is en ehmalger nedderlannsch Footballspeler.

De Afwehrspeler fung sien Loopbahn bi ADO Den Haag an. Later speel he för Ajax Amsterdam, RSC Anderlecht un NAC Breda. 1986 hett he sien Loopbahn afslooten.

He harr woll Talent un keem ok to veer Lännerspelen för de nedderlannsch Football-Natschonalmannschap, aber sien Levensstil stunn hüm för en gröttere Karriere in' Weg. Wiels sien Tiet bi NAC Breda harr he toletzt en Körpergewicht vun 108 Kilogramm. 

## Weblenken
* Johnny Dusbaba in de Datenbank vun Weltfußball.de